RUGĂCIUNI DE RĂSCUMPĂRARE 

CĂTRE SFÂNTA FAŢĂ A LUI ISUS,
cerute de Domnul nostru Isus Cristos. Aceste rugăciuni vor fi spuse duminica şi la Sfintele Sărbători de Poruncă în public (dacă este posibil) şi, de preferinţă, în faţa Sfintelor Sacramente sau a icoanei Sfintei Feţe.
Iubitul meu Domn, prin Inima Neprihănită şi Îndurerată a Mariei, eu (noi) Îţi ofer aceste rugăciuni ca reparare pentru păcatele care Îl rănesc pe Dumnezeu cel mai mult în vremurile acestea moderne - păcatele BLASFEMIEI şi PROFANĂRII DUMINICII şi a Sfintelor Sărbători de Poruncă.

Tatăl nostru, Bucură-te Marie şi Slavă Tatălui
RUGĂCIUNEA “SĂGEATA DE AUR”
Dictată de Domnul nostru Sorei Maria de Sf. Petru
Fie ca cel mai sfânt, cel mai sacru, cel mai adorat, cel mai de nepătruns şi de nerostit Nume al lui Dumnezeu întotdeauna lăudat, binecuvântat, iubit, adorat şi slăvit în Cer, pe pământ şi sub pământ, de toate creaturile lui Dumnezeu şi de Inima Sacră a Domnului nostru, Isus Cristos, în cel mai Sfânt Sacrament al Altarului. Amin.

După ce a primit rugăciunea aceasta, Sorei Maria de
Sf. Petru i s-a dat o viziune în care a văzut Inima Sacră a lui Isus străpunsă cu bucurie de această “Săgeată de Aur”, în timp ce şuvoaie de har izvorau din Ea pentru convertirea păcătoşilor.
LITANIA SFINTEI FEŢE A LUI ISUS
Te salut, Te ador şi Te iubesc, o Faţă  adorată a lui Isus, Dragul meu, Pecete nobilă a Dumnezeirii, mâniat din nou din cauza defăimătorilor. Îţi ofer prin inima Mamei Tale binecuvântate, închinarea tuturor Îngerilor şi Sfinţilor, cerându-Ţi plin de umilinţă să refaci şi să reînnoieşti în mine şi în toţi oamenii Faţa Ta  desfigurată  de păcat.

O, Faţă adorabilă, care ai fost adorată cu profund respect de Maria şi Iosif când Te-au văzut pentru prima dată, ai milă de noi.

O, Faţă adorabilă, care ai exaltat de bucurie în ieslea din Betleem pe Îngeri, păstori şi magi, ai milă...
O, Faţă adorabilă, care ai străpuns cu o săgeată de         iubire în Templu pe bătrânul sfânt Simeon şi pe                    profetesa Ana, ai milă...

        O, Faţă adorabilă, care i-ai umplut de admiraţie pe învăţători atunci când ai apărut în Templu la doisprezece ani, ai milă...

        O, Faţă adorabilă, de o  frumuseţe eternă şi pururi proaspătă, ai milă...

        O, Faţă adorabilă, care eşti capodopera Sfântului Spirit, în care Părintele Veşnic îşi găseşte desfătarea, ai milă...

O, Faţă adorabilă, care eşti oglinda de nedescris a perfecţiunii divine, ai milă...

           Faţă adorabilă a lui Isus, care Te-ai aplecat cu atâta milă pe Cruce, în ziua Patimilor Tale pentru mântuirea lumii! Apleacă-Te cu milă încă o dată astăzi către noi, bieţii păcătoşi. Aruncă o privire de compasiune asupra noastră şi dă-ne pacea Ta.
       O, Faţă adorabilă,  care ai strălucit ca soarele şi ai luminat de slavă pe muntle Tabor, ai milă...

       O, Faţă adorabilă, care ai plâns şi Te-ai tulburat la mormântul lui Lazăr, ai milă...

       O, Faţă adorabilă, întristată la vederea Ierusalimului şi care ai vărsat lacrimi din cauza acelei cetăţi lipsite de mulţumire, ai milă...

       O, Faţă adorabilă, care Te-ai înclinat până la pământ în Grădina Măslinilor şi ai fost învăluită de confuzie pentru păcatele noastre, ai milă...

       O, Faţă adorabilă, care ai fost acoperită cu sudoare de sânge, ai milă...

       O, Faţă adorabilă, care ai fost lovită de un slujitor netrebnic, acoperită cu un văl de ruşine şi profanată de mâinile pângărite ale duşmanilor Tăi, ai milă...

O, Faţă adorabilă, care, cu o privire divină, ai rănit inima Sfântului Petru cu o săgeată a durerii şi iubirii, ai milă...

Ai milă de noi, o, Dumnezeul meu! Nu da la o parte rugăciunile noastre, când, în mijlocul necazurilor noastre, chemăm Numele Tău cel Sfânt şi căutăm cu dragoste şi încredere Faţa Ta  adorabilă.

O, Faţă adorabilă, care ai fost spălată şi unsă de Maria şi de femei sfinte şi acoperită cu un giulgiu, ai milă...

O, Faţă adorabilă, care ai strălucit cu toată slava şi frumuseţea în ziua Învierii, ai milă...

O, Faţă adorabilă, care eşti ascunsă în Euharistie, ai milă...

O, Faţă adorabilă, care vei apărea la sfârşitul vremurilor pe nori cu mare putere şi slavă multă, ai milă...

O, Faţă adorabilă, care vei face pe păcătoşi să tremure, ai milă...

O, Faţă adorabilă, care vei umple pe cei drepţi cu bucurie pentru totdeauna, ai milă...

O, Faţă adorabilă, care meriţi toată reverenţa, tot omagiul şi toată adorarea noastră, ai milă...

O, Doamne, arată-ne Faţa Ta şi vom fi mântuiţi!

O, Doamne, arată-ne Faţa Ta şi vom fi mântuiţi!

O, Doamne, arată-ne Faţa Ta şi vom fi mântuiţi!

RUGĂCIUNE DE OFERIRE A SFINTEI FEŢE A LUI ISUS LUI DUMNEZEU TATĂL PENTRU A-I POTOLI SETEA DE JUSTIŢIE ŞI A-I ATRAGE MILA ASUPRA NOASTRĂ

Tată Atotputernic şi Veşnic, pentru că I-a plăcut Mântuitorului nostru Divin să reveleze omenirii din vremurile moderne puterea care se odihneşte pe Faţa Sa Sfântă, ne folosim acum noi înşine de această Comoară în nevoia noastră cea mare. Devreme ce Mântuitorul nostru Însuşi a promis că, prin ofranda către Tine a Sfintei Sale Feţe desfigurată în timpul Patimilor, noi putem avea acces la rezolvarea tuturor treburilor casei noastre, şi la faptul că nimic nu ni se va refuza, venim acum înaintea tronului Tău.

Părinte Etern, întoarce-Ţi privirea mâniată de la poporul nostru vinovat a cărui faţă s-a urâţit în ochii Tăi. Priveşte, în schimb, Faţa Preaiubitului Tău Fiu; pentru că aceasta este Faţa Celui în care Îţi găseşti desfătarea. Îţi aducem acum Faţa Sa Sfântă  acoperită cu sânge, sudoare, praf, scuipat şi ruşine, ca răscumpărare pentru cele mai mari crime ale vremurilor noastre, care sunt ateismul, blasfemia şi profanarea  zilelor Tale sfinte. Sperăm, astfel, să-Ţi potolim mânia pe drept aprinsă împotriva noastră. Apărătorul cu milă nemărginită îşi deschide gura să ne pledeze cauza; ascultă strigătele Lui, priveşte-I lacrimile, o, Dumnezeule, şi, prin meritele Sfintei Sale Feţe,
ascultă-L atunci când intervine pentru noi, bieţi păcătoşi pierduţi.
“Bucură-te, fiica Mea, pentru că se apropie ceasul când se va naşte cea mai frumoasă lucrare de sub soare.”
- Domnul nostru către Sora Maria de Sf. Petru

SFÂNTA FAŢĂ A LUI ISUS
A copie a  imaginii miraculoase de pe giulgiul Veronicăi. (Giulgiul original este păstrat în bazilica Sf. Petru din Roma)

PROMISIUNI ALE DOMNULUI NOSTRU ISUS CRISTOS
.
Sorei Maria de Sf. Petru, Călugăriţă Carmelită din Tours, Franţa, pentru cei care venerează Faţa Sa Sfântă
1. Oferindu-Mi Faţa Tatălui Meu Veşnic, nimic nu va fi refuzat şi mulţi păcătoşi se vor intoarce la credinţă.
2. Prin Faţa Mea, ei vor săvârşi minuni, vor potoli mânia lui Dumnezeu şi vor atrage mila asupra păcătoşilor.
3. Toţi cei care cinstesc Faţa Mea într-un spirit de reparare vor desfăşura prin aceasta slujba pioasei Veronica.

4. Aşa după cum vor avea grijă de refacerea Feţei Mele, desfigurată de hulitori, tot astfel voi avea Eu grijă de sufletele lor care au fost desfigurate de păcat. Faţa Mea este Pecetea Dumnezeirii, care are puterea de a reproduce imaginea lui Dumnezeu în sufletele oamenilor.

5. Pe cei care, prin cuvinte, rugăciuni sau scrieri Îmi apără cauza în Procesul Reparaţiei, în special pe preoţii mei, îi voi apăra înaintea Tatălui şi le voi da Împărăţia Mea.

6. După cum într-un regat pot să obţină tot ce doresc cu o monedă gravată cu chipul Regelui, tot aşa în Împărăţia Cerului vor obţine tot ce doresc cu moneda preţioasă a Feţei Mele Sfinte. 

7. Cei de pe pământ, care meditează la rănile Feţei Mele, o vor vedea în Rai strălucind în slavă.

8. Vor primi în suflete o strălucire vie şi necontenită a Divinităţii Mele, ca prin asemănarea cu Faţa Mea să strălucească cu o splendoare aparte în Rai.

9. Îi voi apăra, îi voi păzi şi le voi încredinţa Perseverenţa Finală.
ALTE REVELAŢII DE LA DOMNUL NOSTRU CERESC REFERITOARE LA RESTAURAREA FEŢEI SALE SFINTE, date Sorei Maria de Sf. Petru

· Este dorinţa clară a lui Dumnezeu ca această devoţiune să fie instituită în fiecare dioceză; să fie răspândită cu multă râvnă; să i se întocmească o scrisoare pontificală ca să nu dispară niciodată.
· …Această devoţiune trebuie să aibă un scop dublu: de REPARAŢIE PENTRU BLASFEMIE şi de  REPARAŢIE PENTRU PROFANAREA DUMINICII şi a Sfintelor Sărbători de Poruncă, cele două păcate principale care stârnesc mânia lui Dumnezeu în timpurile noastre. Sora Maria spunea: “Apoi, El mi-a arătat că acest păcat înfricoşător răneşte Inima Sa Divină mai dureros decât toate celelalte păcate şi că prin BLASFEMIE, păcătosul Îl huleşte în Faţă, Îl atacă public, Îi anulează Răscumpărarea şi îşi pronunţă singur judecata şi condamnarea… Mântuitorul m-a făcut să înţeleg că dreptatea Lui e foarte mâniată pe omenire pentru păcatele ei, dar în special pe cei care jignesc direct Măreţia lui Dumnezeu – Comunismul, Ateismul, înjurăturile şi profanarea Duminicii şi a Sfintelor Sărbători. El mai spunea: “Călăii M-au răstignit vinerea, CREŞTINII MĂ RĂSTIGNESC DUMINICA.” 
-------------------------------------------------------------
· …ACEASTĂ ASOCIAŢIE VA FI NUMITĂ “APĂRĂTORII NUMELUI SFÂNT AL LUI DUMNEZEU
· …Zilnic, într-un spirit de REPARAŢIE, membrii vor spune o dată Tatăl Nostru, Bucură-te, Marie, Slavă Tatălui şi rugăciunea “Săgeata de Aur” Duminica şi la Sfintele Sărbători de poruncă vor fi spuse TOATE rugăciunile Reparaţiei.
· …Duminica, membrii trebuie să se oprească din lucru ei înşişi şi să facă tot posibilul ca şi alţii să înceteze toate lucrările inutile în  zilele sfinte ale Domunului. 
· …Membrii trebuie să poarte o cruce specială cu cuvintele “Binecuvântat să fie Numele lui Dumnezeu” pe o parte şi “Piei Satan!” pe revers, care dă o abilitate aparte pentru a înfrânge demonul blasfemiei.
· …De fiecare dată când cineva aude o înjurătură, să repete cele două inscripţii de pe fiecare parte a crucii şi astfel va birui pe cel rău şi va aduce slavă lui Dumnezeu.
· …Asociaţia va fi pusă sub patronajul Sfinţilor: Mihail, Iosif, Martin de Tours, Ludovic, Veronica, Tereza de Avila
· …Domnul nostru doreşte ca Sfânta Sa Faţă să fie dăruită ca obiectiv exterior al adoraţiei tuturor copiilor Săi care vor să fie asociaţi cu această lucrare de Reparaţie. Sfânta Sa Faţă este însăşi Faţa lui Dumnezeu. “Prezentaţi-O neîncetat Tatălui Meu, pentru mântuirea ţării voastre.”
-------------------------------------------------------------
· …“Comoara Sfintei Mele Feţe are în ea însăşi o valoare atât de imensă încât, prin Ea, Casa Mea poate fi degrabă pusă în rânduială.”
· …Dacă aţi şti cât de plăcut Îi este Tatălui vederea Feţei Mele.”
· …Aceasta a fost o revelaţie timpurie din Rai despre Comunism. Domnul nostru a spus că această devoţiune îl va înfrânge. De aceea, este devoţiunea-soră a devoţiunii Fatimei necesară     mântuirii lumii. (Mulţi oameni informaţi afirmă că actuala “cădere” a Comunismului este o înşelăciune şi că este nevoie de aceste devoţiuni mai mult decât niciodată.
· ...Domnul nostru i-a spus sorei Maria: “Vai de acele oraşe care nu vor participa la această Reparaţie!”
· ...El a spus: “Păcătoşii sunt smulşi din această lume şi goniţi în iad precum colbul vânturat de furia tornadei. Aveţi milă de fraţii voştri şi rugaţi-vă pentru ei!”
· …Se poate face o NOVENĂ DE REPARAŢIE PENTRU A PRIMI O FAVOARE astfel: rostind rugăciunea “Săgeata de Aur” şi “Litania Sfintei Feţe” timp de nouă zile consecutive, de preferat înaintea  Sfântului Sacrament sau a  Sfintei Feţe şi mergând la Confesiune şi la Sfânta Euharistie. 

Aceste revelaţii şi multe altele se găsesc în lucrarea SĂGEATA DE AUR (Tan Books, Box 424, Rockford, IL 61105 sau www.tanbooks.com). “Această carte citează şi se bazează pe manuscrise franceze autentice care provin direct din arhivele Mănăstirii Carmelitelor Desculţe din Tours (Franţa), unde a trăit Sora Maria de Sf. Petru şi a decedat în mireasma sfinţeniei.
(În absenţa unei asociaţii formale dintr-o parohie, credincioşii trebuie să spună rugăciunile şi să urmeze indrumările Domnului Nostru cât pot de bine.)
REVELAŢIILE DOMNULUI NOSTRU AU FOST URMATE DE 30 DE ANI DE MIRACOLE, dovedind adevărul şi puterea acestei devoţiuni. În 1885, printr-o scrisoare pontifă, papa Leon al XIII-lea a proclamat această devoţiune ca o arhifraternitate; şi contrar obiceiului, a decretat-o PENTRU TOATĂ LUMEA. A fost practicată peste tot până cu câţiva ani înainte de primul război mondial. NEGLIJAREA ACESTEI DEVOŢIUNI ŞI A RUGĂMINŢILOR DOAMNEI NOASTRE LA FATIMA ÎN 1917, ÎN SPECIAL ROZARIUL ZILNIC, a fost urmată de două războaie mondiale, uciderea şi subjugarea a miliarde de oameni de către Comunism şi o creştere fără precedent a păcatului şi a necredinţei. Acest pliant a fost tipărit în încercarea de a reînsufleţi această devoţiune extrem de importantă pe care Cristos vrea să o continue până la sfârşitul timpului.

Aceasta a fost şi devoţiunea preferată a Sf. Tereza a Pruncului Isus şi a Sfintei Feţe. Ea a spus că Faţa suferindă şi rănită a scumpului ei Isus a constituit temelia evlaviei ei. La vârsta de 12 ani, Sf. Tereza şi familia ei s-au înregistrat ca membrii ai Arhifraternităţii Reparaţiei Sfintei Feţe la Tours (Franţa). Papa Sf. Pius al X-lea a numit-o pe Sf. Tereza “cea mai mare Sfântă a timpurilor moderne”.

PENTRU CEI CARE VOR SĂ FACĂ MAI MULT

O iaculatorie de rostit des în timpul zilei:
PĂRINTE VEŞNIC, Îţi prezint Sfânta Faţă a lui Isus, acoperită de sânge, sudoare, praf  şi scuipat ca reparaţie pentru crimele comuniştilor, ale hulitorilor şi ale profanatorilor Numelui Sfânt şi ai Sfintei Zile de Duminică.

UN ŞIRAG DE RUGĂCIUNI DE REPARAŢIE a fost dat de Domnul nostru Sorei Maria de Sf. Petru pentru bătălia împotriva duşmanilor lui Dumnezeu, mai ales comuniştii.

* Pe Crucifix spune: Părinte Etern, Îţi ofer crucea Domnului nostru Isus Cristos şi toate celelalte instrumente ale Sfintelor Sale Patimi, ca să aduci dezbinare în tabăra vrăjmaşilor Tăi; după cum Fiul Tău Preaiubit a spus: “Orice împărăție dezbinată în ea însăşi, se ruinează”.
* Pe următoarele cinci mărgele spune:

1) Să se scoale Dumnezeu şi să se împrăştie duşmanii Săi şi să fugă din Faţa Lui cei care-L urăsc!

2) Să le răstoarne planurile Numele Său cel de trei ori Sfânt!

3) Să-i dezbine Numele Sfânt al Dumnezeului Celui Viu prin neînţelegeri!

4) Să şteargă Numele înfricoşător al Dumnezeului Eternităţii toată lipsa lor de evlavie!

5) Doamne, nu doresc moartea păcătosului, ci ca el să se convertească şi să trăiască. “Tată, iartă-i că nu ştiu ce fac.”
* Pe medalion spune: rugăciunea “Săgeata de aur”
* Pe cele treizeci şi trei de mărgele albe spune: Scoală-Te, Doamne, şi să se împrăştie duşmanii Tăi şi să fugă din Faţa Ta cei care Te urăsc!
* Pe fiecare din cele şase mărgele mari spune: “Isuse, ai milă” şi o dată “Mărire Tatălui”.

* Pe medalionul de la sfârşit spune: iaculatoria de mai sus şi următoarea e recomandată: “O, Marie, care ai conceput fără de păcat, Patroană a ţării noastre, roagă-Te pentru noi, cei care avem scăparea în Tine.”
PENTRU UN ŞIRAG DE MĂRGELE SFINŢIT GRATUIT şi alte întrebări, contactaţi:

Immaculate Heart of Mary Apostolate, PO Box 2407, Milford, CT 06460 
(Cu Aprobare Ecleziastică)                  v1.1
